jkorsvik/nowiki_second_scrape_merged huggingface dataset:
Serrognathus bucephalus

Serrognathus bucephalus (også kjent som Dorcus bucephalus) er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En stor til meget stor (hannen 51-87 millimeter), brunsvart, kraftig bygd hjortebille, hannens kjever krumme og kraftig forstørrede. Kroppen er litt flattrykt, hannens hode er svært stort for å gi plass til de store kjevene, hunnen har en mer jevnbred kroppsform. Hannenes kjever er mer eller mindre sagtaggede på innersiden langs omtrent halve lengden. Hunnen er mye mindre enn hannen.


== Levevis ==
Larvene utvikler seg i råtne trestammer, hunnene legger egg i nokså harde, døde trestammer med hvitråte. Arten er regnet som forholdsvis enkel å avle opp i fangenskap 


== Utbredelse ==
Arten lever på Java.


== Systematisk inndeling ==
Arten blir ofte plassert i slekten Dorcus.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Dorcini
Slekten Serrognathus Motschulsky, 1861 – 28 arter
Underslekten Serrognathus (i snever forstand)
Serrognathus bucephalus (Perty, 1831)


== Referanser ==


== Kilder ==
Oversikt over artene


== Eksterne lenker ==
(en) Serrognathus bucephalus i Global Biodiversity Information Facility 
(en) Serrognathus bucephalus hos NCBI 
(en) Kategori:Serrognathus bucephalus – bilder, video eller lyd på Wikimedia Commons 
Bildegalleri
(en) Dorcus titanus – kategori av bilder, video eller lyd på Commons
Serrognathus (Lasiodorcus) taurus

Serrognathus taurus (også kjent som Dorcus taurus) er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En middelsstor til stor (hannen 16-64 millimeter), brun til svart, kraftig bygd hjortebille, hannens kjever gjerne nokså rette, lange og slanke og mer eller mindre kraftig forstørrede. Hos alle populasjoner forekommer det lang-kjevede (telodonte) og kort-kjevede hanner. Kroppen er litt flattrykt, hannens hode er svært stort for å gi plass til de store kjevene, hunnen har en mer jevnbred kroppsform. Hannenes kjever er mer eller mindre sagtaggede på innersiden langs omtrent halve lengden. Dekkvingene er ofte brune. Hunnen er mindre enn hannen.


== Levevis ==
Larvene utvikler seg i råtne trestammer, hunnene legger egg i nokså harde, døde trestammer med hvitråte. Arten er regnet som forholdsvis enkel å avle opp i fangenskap 


== Utbredelse ==
Arten lever er utbredt i Malaysia, Indonesia øst til Sulawesi, og på Filippinene.


== Systematisk inndeling ==
Arten blir ofte plassert i slekten Dorcus.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Dorcini
Slekten Serrognathus Motschulsky, 1861 – 28 arter
Underslekten Lasiodorcus Didier, 1931
Serrognathus taurus (Fabricius, 1801)
Serrognathus taurus borneensis (Hughes & Bomans, 1993)
Serrognathus taurus cofaisi Lacroix, 1983 - Vest-Malaysia
Serrognathus taurus crebrecips (Chevrolat, 1841) - Filippinene, noen ganger regnet som en egen art
Serrognathus taurus gypaetus (Laporte de Castelnau, 1840) - Java
Serrognathus taurus jampeanus (Mizunuma, 1994) - Sulawesi
Serrognathus taurus moineri (Lacroix, 1983) - Mindanao og Palawan, Filippinene
Serrognathus taurus subtaurus Maes, 1992 - Borneo
Serrognathus taurus taurus (Fabricius, 1801) - Vest-Malaysia, Sumatra, Borneo


== Referanser ==


== Kilder ==
Oversikt over artene


== Eksterne lenker ==
(en) Serrognathus (Lasiodorcus) taurus i Global Biodiversity Information Facility 
(en) Kategori:Dorcus taurus – bilder, video eller lyd på Wikimedia Commons 
Serrognathus taurus – detaljert informasjon på Wikispecies 
Bildegalleri
(en) Dorcus titanus – kategori av bilder, video eller lyd på Commons
Haldis Halvorsen

Haldis Halvorsen (født 22. september 1889 i Dale i Sunnfjord, død 17. august 1936 i Høyanger) var en norsk operasanger (mezzosopran).
Halvorsen var datter av sogneprest Edvard Johan Michelsen og Helene Sofie Ziesler Smith. Fra 1907 til 1912 studerte hun sang hos Marie Irgens i Kristiania og fortsatte deretter sine studier i Berlin. Hun hadde sin sangdebut i Kristiania i 1912. I 1915 giftet hun seg med fiolinisten Leif Halvorsen.
Halvorsen var ansatt ved Opera Comique i Kristiania mellom 1918 og 1921 der hun bl.a. gjorde Dalila i Samson og Dalila, Rachel i Jødinnen (La Juive), Elisabeth i Tannhäuser og Azucena i Trubaduren. Hun konserterte i både Norge, Sverige, Danmark og Tyskland og opptrådte på statsoperaen i Berlin og operaen i Kiel.
Halvorsen uroppførte flere verker av norske komponister, bl.a. «Ave Maria» opus 4 og Mignon – Zwei Gedichte von Goethe opus 7 av Fartein Valen. Sistnevnte verk var også dedikert til Halvorsen.


== Referanser ==


== Kilder ==
Steenstrup, Hjalmar (1930). Hvem er hvem (2 utg.). Oslo: Kunnskapsforlaget. 
«Haldis Halvorsen død». Aftenposten. 18. august 1936.
Austerelva (Båtsfjord)

Austerelva (nordsamisk: Uhcoarddojohka, i øvre del Skadjasuolojohka) er ei elv i Båtsfjord kommune i Finnmark. Den har utspring på Røyskattfjellet og renner i nordlig retning til munningen i Syltefjorden ved Austerelv. Austerelva er 15,6 kilometer lang.
Mesteparten av nedbørfeltet ligger innenfor Varangerhalvøya nasjonalpark, mens området ved munningen omfattes av Persfjorden-Syltefjorden landskapsvernområde.


== Referanser ==
Røyskattfjellet

Røyskattfjellet er et fjell i Båtsfjord kommune i Finnmark. Det har en høyde på 465 meter over havet. Fjellet ligger innenfor Varangerhalvøya nasjonalpark, 29 kilometer sørøst for tettstedet Båtsfjord.


== Referanser ==
Senne øvingsfelt

Senne øvingsfelt (Truppenübungsplatz Senne) er et militært øvingsfelt i Tyskland som ligger rett nord for Paderborn. Det eies av den tyske regjeringen, men drives for tiden av den britiske hæren som del av NATO-samarbeidet. Den britiske hæren planlegger imidlertid å trekke seg ut i de nærmeste årene. Øvingsfeltet brukes ofte til felles tysk-britiske øvelser. Senne øvingsfelt består av rundt 116 kvadratkilometer. Den tyske hærens største militærbase, Generalfeldmarschall-Rommel-Kaserne, Augustdorf ligger like ved.


== Referanser ==
Jeux de la Francophonie 2017

Jeux de la Francophonie 2017, «Fransktalendes leker», ble arrangert fra 21. til 30. juli 2017 i Abidjan i Elfenbenskysten. 


== Øvelser ==


== Eksterne lenker ==
Offisiell hjemmeside
VM i landeveissykling 2017 – Mennenes fellesstart

VM i landeveissykling 2017 – Mennenes fellesstart startet i Rong i Øygarden 24. september og ble avsluttet med 12 runder i Bergen. 
Peter Sagan tok sin tredje tittel på rad da han slo Alexander Kristoff på målstreken.


== Deltakere ==
*) valgte å ikke bruke (hele) kvoten.
+) fikk tilleggsplasser sammen med Hellas Hellas, Hongkong Hongkong, Finland Finland og Albania Albania.

Norges lagAlexander Kristoff (2)
Edvald Boasson Hagen (30)
Odd Christian Eiking (56)
Vegard Stake Laengen (77)
Amund Grøndahl Jansen (101)
Daniel Hoelgaard (125)
August Jensen (DNF)
Truls Engen Korsæth (DNF)
Kristoffer Skjerping (DNF)


== Resultater ==
Resultatene var som følger:
.


== Referanser ==


== Eksterne lenker ==
(en) VM i landeveissykling 2017 – Mennenes fellesstart - ProCyclingStats
Trygve Gjestland

Trygve Gjestland (født 22. april 1911 i Samnanger, død 17. desember 1993) var en norsk lege og akademiker. Han var epidemiolog, og var medisinprofessor både ved Universitetet i Bergen og Universitetet i Oslo.
Gjestland avla medisinsk embetseksamen ved Universitetet i Oslo (UiO) i 1939. Han ble Master of Public Health ved Johns Hopkins University i 1947, og tok den medisinske doktorgraden ved UiO i 1955 med avhandlingen The Oslo Study of Untreated Syphilis.Tidlig under andre verdenskrig ble Gjestland med en skøyte som stakk fra Sørlandet til Storbritannia, der han gikk i tjeneste som lege i Norwegian Public Health Service i Newcastle upon Tyne. Senere i krigen ledet han det norske legekontoret i New York City, der han spesielt hadde fokus på behandling av veneriske sykdommer blant norske sjøfolk.Gjestland bestyrte et ledig professoriat ved Universitetet i Bergen (UiB) fra 1953 til 1955, da han ble utnevnt til fast professor. Han forlot professoratet ved UiB til fordel for UiO i 1961, og her hadde han blant annet ansvaret for den medisinske tilleggsutdanningen for utenlandsstudenter.Gjestland ble tildelt Krigsdeltagermedaljen for tjenesten under andre verdenskrig, og han fikk også Norges krigsseilerforbunds høyeste utmerkelse.


== Referanser ==
Marc Allégret

Marc Allégret (født 22. desember 1900, død 3. november 1973) var en fransk manusforfatter og regissør.Allégret ble født i Basel, Sveits. Han studerte til å bli advokat, men avbrøt utdanningen for å arbeide i filmbransjen. Som 15-åring ble han elskeren til den kjente forfatteren André Gide som da var 47 år gammel. Han var også en kort periode involvert med regissøren Jean Cocteau.
Han er også kjent for å ha oppdaget og utviklet en rekke skuespillertalent, deriblant Michèle Morgan, Jean-Paul Belmondo, Raimu, Gérard Philipe, Danièle Delorme, Louis Jourdan og Roger Vadim. Lillebroren Yves Allégret var også regissør. 


== Filmografi (utvalg) ==
1927 – Voyage au Congo (dokumentar)
1932 – Fanny
1934 – Sommer ved Frauensee
1934 – Den sorte Venus
1935 – Skjønne dager
1936 – Les amants terribles
1937 – Livet går videre
1937 – Damen fra Malacca
1944 – Bare 16 år
1946 – Pétrus
1953 – Julietta
1954 – Stjernerik natt
1955 – Lady Chatterleys elsker
1958 – Ung og fordervet


== Referanser ==


== Eksterne lenker ==
(en) Marc Allégret på Internet Movie Database 
(sv) Marc Allégret i Svensk Filmdatabas 
(da) Marc Allégret på Filmdatabasen 
(fr) Marc Allégret på Allociné 
(en) Marc Allégret på AllMovie 
(en) Marc Allégret hos The Movie Database
Øyvin Rannem

Øyvin Rannem (født i 1938) er en norsk typograf som har skrevet flere bøker om typografi og skrifthistorie.   
Han har svennebrev som typograf og har jobbet i trykkeri og forlag. Han har tidligere undervist i typografi og skrifthistorie ved Høgskolen i Buskerud. 

Vel, du kommer aldri til å skrive eller lese på samme måte igjen. Øyvin Rannems «Bokstavene i historien» er en norsk sakprosabok av internasjonalt format.

I 2017 utgav han boka Bokstavene i historien om bokstavutviklingen i Vest-Europa fra antikken til fascismen. Boken fikk svært god omtale i avisen Dagens Næringsliv av anmelderen Bjørn Gabrielsen.


== Bibliografi ==
2017: Bokstavene i historien – Maktsymbol fra Augustus til Mussolini, Forlaget Press ISBN 978-82-328-0075-9
2012: Typografi og skrift, Abstrakt forlag, ISBN 8279351191
1988: Bokstav, bilde, budskap, Universitetsforlaget,  Oslo, ISBN 8200351386


== Referanser ==
Louis Jourdan

Louis Jourdan (født Louis Robert Gendre; 19. juni 1921 i Marseille i Frankrike, død 14. februar 2015 i Los Angeles i USA) var en fransk skuespiller.


== Filmografi (utvalg) ==
1941 – Hennes første rendezvous
1943 – En nasjons hjerte
1948 – Brev fra en ukjent kvinne
1956 – Svanen – prinsessens kjærlighet
1958 – Gigi
1959 – Det beste av alt
1963 – Irma la Douce
1983 – Octopussy


== Referanser ==


== Eksterne lenker ==
(en) Louis Jourdan på Internet Movie Database 
(sv) Louis Jourdan i Svensk Filmdatabas 
(da) Louis Jourdan på Filmdatabasen 
(da) Louis Jourdan på Scope 
(fr) Louis Jourdan på Allociné 
(en) Louis Jourdan på AllMovie 
(en) Louis Jourdan hos Turner Classic Movies 
(en) Louis Jourdan hos The Movie Database 
(en) Louis Jourdan hos Internet Broadway Database 
(en) Louis Jourdan hos Internet Broadway Database
Austerelv

Austerelv (nordsamisk: Uhc-Oardu, historisk Ucc-Oardo) er et fraflyttet sted i Båtsfjord kommune i Finnmark. Stedet ligger ved Austerelvas munning i Syltefjorden, ca. 21 kilometer (i luftlinje) sørøst for tettstedet Båtsfjord.


== Referanser ==
VM i taekwondo 1973

VM i taekwondo 1973 (verdensmesterskapet i taekwondo) ble arrangert i Seoul i Sør-Korea i 1973.


== Medaljevinnere ==


== Referanser ==
Ytre Syltefjord

Ytre Syltefjord er et fraflyttet fiskevær i Båtsfjord kommune i Finnmark. Stedet ligger ved Sandfjorddalselvas munning på vestsida av Syltefjorden, ca. 20 kilometer (i luftlinje) øst for tettstedet Båtsfjord. 
Stedet ble fraflyttet i 1946, og var tidligere et stort og viktig fiskevær i kommunen.


== Referanser ==
VM i taekwondo 1975

VM i taekwondo 1975 (verdensmesterskapet i taekwondo) ble arrangert i Seoul i Sør-Korea i 1975.


== Medaljevinnere ==


== Referanser ==
VM i taekwondo 1977

VM i taekwondo 1977 (verdensmesterskapet i taekwondo) ble arrangert i Chicago i USA i 1977.


== Medaljevinnere ==


== Referanser ==
VM i taekwondo 1979

VM i taekwondo 1979 (verdensmesterskapet i taekwondo) ble arrangert i Stuttgart i Tyskland i 1979.


== Medaljevinnere ==


== Referanser ==
VM i taekwondo 1982

VM i taekwondo 1982 (verdensmesterskapet i taekwondo) ble arrangert i Guayaquil i Ecuador i 1982.


== Medaljevinnere ==


== Referanser ==
Båtsfjordfjellet

Båtsfjordfjellet (nordsamisk: Máhkirčearru, historisk Makkirčærro) er et fjell i Båtsfjord kommune i Finnmark. Det ligger nord på Varangerhalvøya, og utgjør den sørlige delen av Makkaurhalvøya, mellom Båtsfjorden i vest og Syltefjorden i øst. Fjellet avgrenses i sør av Syltefjorddalen, mens det går over i Syltefjordfjellet i nordøst og Makkaurfjella i nord. Båtsfjordfjellet har flere toppunkter, hvorav det høyeste er på 481 meter over havet.


== Referanser ==
Syltefjordfjellet

Syltefjordfjellet (nordsamisk: Máhkirčearru, historisk Makkirčærro) er et fjell i Båtsfjord kommune i Finnmark. Det ligger nord på Varangerhalvøya, og utgjør den sentrale delen av halvøya mellom Makkaur-Sandfjorden i nord og Syltefjorden i øst og sør. I vest går det over i Båtsfjordfjellet. Syltefjordfjellet har flere toppunkter, hvorav det høyeste er på 403 meter over havet.


== Referanser ==
Austerelva

Austerelva kan vise til en rekke elver i Norge:

Austerelva (Flatanger) – i Flatanger kommune i Nord-Trøndelag
Austerelva (Hattfjelldal) – i Hattfjelldal kommune i Nordland
Austerelva (Bodø) – i Bodø kommune i Nordland
Austerelva (Sørfold) (Veikdalselva) – i Sørfold kommune i Nordland
Austerelva (Kvæfjord) – i Kvæfjord kommune i Troms
Austerelva (Måsøy) – i Måsøy kommune i Finnmark
Austerelva – et annet navn på Sørelva i Lebesby kommune i Finnmark
Austerelva (Båtsfjord) – i Båtsfjord kommune i Finnmark
Austerelva (Vardø) – i Vardø kommune i Finnmark


== Se også ==
Østerelva
Nordfjordelva (Båtsfjord)

Nordfjordelva (også kalt Kattugleelva) er ei elv i Båtsfjord kommune i Finnmark. Den har sitt utspring på østsida av Båtsfjordfjellet og renner derfra mot øst til munningen i Nordfjorden ved den fraflyttede bygda Nordfjord. Elva er 8,6 kilometer lang.


== Referanser ==
PDP-12

PDP-12 (forkortelse for Programmed Data Processor-12) var en 12-biter minidatamaskin som ble introdusert av Digital Equipment Corporation (DEC)  i 1969. Den ble markedsført til bruk for vitenskap og ingeniørkunst. Den var den tredje datamaskinen i LINC-familien (som tidligere bestod av PDP-8 og LINC), og ble hovedsakelig benyttet for applikasjoner innenfor kjemi, anvendt psykologi, pasientovervåking og industriell testing. Den var en kombinasjon av minidatamaskinene LINK og PDP-8 og kunne kjøre programmer for begge datamaskinene. Den hadde en enkel mikroprosessor med to distinkte modi, som hver enkelt hadde sitt eget instruksjonssett og kunne kjøre begge datamaskinenes programmer.


== Referanser ==
PDP-9

PDP-9 (forkortelse for Programmed Data Processor-9) var den fjerde av i alt 18-biter minidatamaskiner som ble produsert av Digital Equipment Corporation (DEC). Datamaskinen ble introdusert i 1966. Totalt 445 enheter ble produsert, hvorav 40 var den kompakte lavkostnandsmodellen PDP-9/L.


== Referanser ==
PDP-15

PDP-15 (forkortelse for Programmed Data Processor-15) var den femte og siste av i alt 18-biter minidatamaskiner som ble produsert av Digital Equipment Corporation (DEC). PDP-1 ble introdusert i desember 1959, og den første PDP-15 ble levert i februar 1970. Mer enn 400 av disse etterfølgerne til PDP-9 (og 9/L) ble levert innenfor de første åtte måneder.


== Referanser ==
Serrognathus (Eurytrachelus) reichei

Serrognathus reichei (også kjent som Dorcus reichei) er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En middelsstor til stor (hannen 18-66 millimeter), brun til svart, kraftig bygd hjortebille, hannens kjever gjerne nokså rette, lange og slanke og mer eller mindre kraftig forstørrede, med to tenner litt utenfor midten. Kroppen er litt flattrykt, hannens hode er stort for å gi plass til de store kjevene, hunnen har en mer jevnbred kroppsform. Hannenes kjever er ikke sagtakkede (i motsetning til de fleste andre Serrognathus-artene) men er ellers ganske variable i formen. Dekkvingene er ofte brune. Hunnen er mindre enn hannen.


== Levevis ==
Larvene utvikler seg i råtne trestammer, hunnene legger egg i døde trestammer med hvitråte. Arten er regnet som forholdsvis enkel å avle opp i fangenskap 


== Utbredelse ==
Arten er utbredt i Sørøst-Asia, fra India og Nepal i vest til Borneo og Sumatra i øst.


== Systematisk inndeling ==
Arten blir ofte plassert i slekten Dorcus.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Dorcini
Slekten Serrognathus Motschulsky, 1861 – 28 arter
Underslekten Eurytrachelus Thomson, 1862
Serrognathus reichei (Hope, 1842)
Serrognathus reichei clypeatus (Benesh, 1950) - Taiwan
Serrognathus reichei hansteini (Albers, 1889) - Sumatra
Serrognathus reichei hirticornis (Jakowlew, 1896) - Kina: Sichuan og Fujian
Serrognathus reichei prosti (Boileau, 1901) - Borneo
Serrognathus reichei reichei (Hope, 1842) - Nord-India og Nepal til Vietnam


== Referanser ==


== Kilder ==
Oversikt over artene


== Eksterne lenker ==
(en) Serrognathus (Eurytrachelus) reichei i Global Biodiversity Information Facility 
(en) Serrognathus (Eurytrachelus) reichei hos NCBI 
Bildegalleri
(en) Dorcus titanus – kategori av bilder, video eller lyd på Commons
BBN Technologies

BBN Technologies (opprinnelig Bolt, Beranek and Newman) er et høyteknologiselskap fra USA som driver med forskning og utvikling. Selskapet har sitt hovedkvarter i Cambridge i Massachusetts i USA. Det er en militær utvikler, først og fremst for DARPA, og er også kjent for å ha lagt frem sin akustikkanalyse av mordet på John F. Kennedy for United States House Select Committee on Assassinations i 1978. I 1950- og 1960-årene ble selskapet omtalt av to av sine alumni som det “tredje universitetet” I Cambridge, ved siden av MIT og Harvard. I 1966 ble selskapet tildelt Frank P. Brown medaljen av Franklin Institute.
Ray Tomlinson fra BBN Technologies oppfant e-post i 1971.   Den 24. april 1985 registrerte selskapet domenet bbn.com, som er det nest eldste på internett.  I 2009 ble BBN et datterselskap av Raytheon. Den 1. februar 2013 ble  BBN Technologies tildelt National Medal of Technology and Innovation.


== Referanser ==
Honeywell 316

Honeywell 316 var en 16-biter minidatamaskin som ble lansert av Honeywell i 1969. Datamaskinen var en del av 16-serien som omfattet modellene 116, 316, 416, 516 og 716. Datamaskinene ble vanligvis brukt for datainnhenting og kontroll, fjernstyring, kliniske laboratorieeksperimenter og tidsdeling. 16-serien er alle basert på DDP-116 som ble konstruert av  Gardner Hendrie ved Computer Control Company, Inc. i 1964.
Rutebok for Oslo

Rutebok for Oslo ble utgitt av Oslo Sporveier første gang i 1987. Ruteboka kom ut 1-2 ganger per år. Første utgave kom i forbindelse med at Stortinget stasjon (T-bane) ble etablert som knutepunkt for 8 ulike T-banelinjer gjennom Oslo. Etter at Ruter As ble etablert som administrasjonsselskap for kollektivtrafikken i Oslo og Akershus, fortsatte Rutebok for Oslo å komme ut til og med 2014. I hele denne perioden var Ole Mjelva redaktør for publikasjonen.


== Rutebok for Oslo og omegn (nærtrafikk) ==
I en periode etter krigen ga Rutebok for Norge (Norges Communicationer) ut en liknende publikasjon: Rutebok for Oslo og omegn (nærtrafikk).


== Rutebok for Stor-Oslo Lokaltrafikk a.s ==
I 1985 ble det for første gang utgitt et samlet rutehefte for vest-området i Akershus. Året etter kom samlet rutehefte/rutebok for Akershus nord og øst. I 1987 kom så samlet rutehefte for alle Akershus-kommuner. Rutebøkene omfattet buss, tog, båt og bane.
Elisabeth Egseth Hansen

Elisabeth Egseth Hansen (født 1968 i Trondheim) er en norsk dramaturg, produsent og kurator. Fra 1. januar 2019 er hun teatersjef ved Trøndelag Teater. Hun arbeidet tidligere som dramaturg ved teatret. Teatersjefstillingen er en åremålstilling på fire år. Hun etterfølger Kristian Seltun.Hansen er kunstfaglig utdannet innen estetikk og visuell kommunikasjon. Hun er cand.philol. i filmvitenskap fra NTNU, der hun skrev hovedfagsoppgave om tidsopplevelsen i det fotografiske, med stor vekt på den franske filosofen Gilles Deleuze. 
Etter avsluttet utdanning har hun arbeidet innenfor det frie scenekunstfeltet, som kurator, konsulent, produsent og dramaturg. Hun har blant annet arbeidet som produsent- og informasjonsansvarlig (2001–2002), og senere som kunstnerisk og daglig leder (2004–2005) ved Teaterhuset Avant Garden. I perioden 2005–2006 var hun kunstnerisk koordinator og dramaturg for det norsk-iranske dansekompaniet Impure Company.I 2008–2011 var hun scenekunstkonsulent i Norsk kulturråd. I 2017 er hun medlem av Kulturdepartementets ekspertpanel ved departementets periodiske evaluering av teatre og orkestre.Hun har hatt flere verv, i hovedsak innen kulturlivet: 

Nettverk for kunst og estetikk, NTNU – styremedlem (1999–2000)
Teaterhuset Avant Garden – medlem i kunstnerisk råd (2005–2008)
Heddakomiteen – medlem (2012–2013)
Cinemateket i Trondheim – styremedlem (2013–2017)
Teater Manu – styremedlem (oppnevnt av Kulturdepartementet) (2016–   ).


== Referanser ==


== Kilder ==
Grann, Annemona (27. september 2017). «Elisabeth Egseth Hansen blir ny teatersjef ved Trøndelag Teater». Adresseavisen. 
Trøndelag Teater om ansettelsen


== Eksterne lenker ==
(no) Elisabeth Egseth Hansen hos Nationaltheatret 
(no) NRK om Hansens ansettelse som teatersjef for Trøndelag Teater
(no) NTNU-alumniportrett av Elisabeth Egseth Hansen
Dagmar av Danmark (1890–1961)

Dagmar Louise Elisabeth (født 23. mai 1890 på Charlottenlund slott, død 11. oktober 1961 på Kongstedlund) var en dansk prinsesse og hoffjegermesterinne.
Hun var datter av kronprins Frederik (senere Frederik VIII) og hustru Lovisa av Sverige og dermed søster til prins Carl (senere Haakon VII). Hun ble oppkalt etter sin faster, keiserinne Dagmar. I 1922 giftet Dagmar seg med den danske greve og hoffjegermester Jørgen Castenschiold (1893–1978) og med det frasa hun seg tittel og rang. Til stede ved bryllupet var blant andre kong Christian X og dronning Alexandrine, prins Valdemar, keiserinne Dagmar, kong Haakon VII og enkedronning Lovisa.Paret drev herregården Kongstedlund i Himmerland sammen.  
De fikk i alt fem barn: 

Carl Frederik Anton Jørgen Castenskiold (13. november 1923 – 14. april 2006)
Christian Ludwig Gustav Fritz Castenskiold (10. juli 1926)
Jørgen Frederik Aage Erik Helge Castenskiold (16. mars 1928 – 4. mai 1964)
Dagmar Castenskiold (11. september 1930 – 12. juli 2013)
Christian Frederik (21. august 1931 – 4. november 1937)


== Referanser ==
VM i langdistansefjelløp 2016

Verdensmesterskapet i langdistansefjelløp 2016 ble arrangert i Podbrdo i Slovenia 18. juni 2016.
Løypa var ca. 42,2 km, dvs. tilsvarende en maraton. 


== Resultater ==


=== Herrer, individuelt ===

69 utøvere fullførte løpet.


=== Herrer, lagkonkurranse ===


=== Kvinner individuelt ===

46 utøvere fullførte løpet.


=== Kvinner, lagkonkurranse ===


== Kilder ==
Resultater menn
Resultater kvinner
Resultater lag


== Eksterne lenker ==
World Mountain Running Association